Škoda 21Tr

A T-810 pályaszámú Škoda 21TrACG a szegedi trolitelepen

A **Škoda 21Tr** egy alacsony padlós trolibusz, amelyet a Škoda Művek gyártott 1995-től 2004-ig, a Škoda ostrovi üzemében. Magyarországon a Szegedi Közlekedési Társaság tulajdonában vannak, ahol hét teljesít jelenleg szolgálatot T-800, T-801, T-802, T-810, T-811, T-812, T-814, T-815 pályaszámmal.

## Felépítés

1991-ben a Škoda egy teljesen új széria kifejlesztésbe kezdett, amely megfelel az akkori új követelményeknek, miszerint alacsony padlós, és a kinézete is újszerű, modern. Az első prototípus 1993-ban készült el, ez egy 22Tr volt, ami a 21Tr csuklós változata, a 21Tr első prototípusa ezt két évvel követte. Ezen járművek a Škoda 21Ab autóbusszal együtt lettek tervezve, ezért egymással nagyrészt alkatrész-kompatibilisek (természetesen a hajtásrendszert leszámítva) és nagyban hasonlítanak is egymásra. Mindegyik jármű kinézetét Patrik Kotas tervezte.

A 21Tr a kor követelményeinek megfelelően alacsony padlós, önhordó, acélvázas felépítménye van.
Az első és második ajtó közt átlagosan 360 mm magasan van a padlózata a talajtól (legmélyebb pontja 345 mm magasan van), a hátsó ajtónál 560 mm magas. Igény esetén a jármű jobb oldalra némileg megdönthető, ezen "térdeplő" funkciónak köszönhetően a fellépő magasság 275 mm-re csökken. Három széles dupla bolygóajtaja van a jobb oldalon (1360 mm szélesek), ezek mindegyike külső felszállásjelzővel van ellátva, melyek segítségével az utasok is nyithatják azokat.
A 21 Tr típusú trolibusz önhordó kocsiszekrényű, kéttengelyes, hajtott hátsó futóművű és háromajtós kivitelű. A hajtásegység, valamint a segédberendezések és műszerek egy része a kocsiszekrény vázára van szerelve. A trolibusz légrugózású, hidraulikus szervókormánnyal, állítható kormányoszloppal, félvezetős hajtásszabályozóval, rekuperációs üzemmódú elektrodinamikus fékkel és fokozatosan fékező légfékkel van ellátva. A jármű 100%-ban alacsony padlós kivitelű, kényelmes és esztétikus belső és külső megjelenésével utasvonzó, az esélyegyenlőség jegyében közlekedő jármű.

A jármű hajtását a GTO tirisztoros szaggatóval vezérelt egyenáramú vontatómotor biztosítja. Egy mikroszámítógépes szabályzó dolgozza fel a jeladókról érkező vontatóáram jeleket, a gerjesztőáram jeleket, forgórészkör-áram jelet, továbbá a szűrőkondenzátor-egység feszültségértékeket, és a fordulatszám-jeladó jeleket. A mikroszámítógép kimenetei által működteti a hajtáskontaktorokat, és vezérli a GTO blokkot.

## Változatok

### 21TrACG

A 21TrACG a 21Tr azon változata, amelyben a Cseh Tudományos Akadémiával közösen kifejlesztett, GTO tirisztoron alapuló aszinkron hajtásrendszer található meg.

### 21TrACI

A 21TrACI azok a változatok, melyek a Škoda saját fejlesztésű aszinkron hajtásrendszerét kapták, mely a tetőn lévő tárolókban helyezkedik el. Ezeket a változatokat dízelaggregátorral is felszerelik, így a troli olyan helyeken is képes közlekedni, ahol nincs felsővezeték. (videó)

### 21TrAC

A 21TrAC a 21TrACI azon változata, amelyet nem szereltek fel dízelaggregátorral. Ezek a trolik körülbelül 600 kg-mal könnyebbek.

### Elektrobus

2003-ban Znojmo város közlekedési társasága megvásárolt egy vázat, ami eredetileg egy 21Tr váza lett volna. Ebből a vázból a Brno-i Technológiai Intézet, a Škoda Pilzen, és az Elis Pilzen közösen egy elektrobuszt épített, melyet nikkel-kadmium akkumulátorok hajtanak. Egy feltöltéssel 110–130 km-t képes megtenni, hátránya a megnövekedett tömeg (18 tonna). A jármű azóta is Znojmóban teljesít szolgálatot.

## Technikai adatok

* Hossz: 11760 mm
* Szélesség: 2500 mm
* Magasság: 3365 mm
* Jármű tömege üresen: 10,95 t (21Tr, 21TrACG) / 11,85 t (21TrACI) / 11,25 t (21TrAC)
* Összes férőhely: 86 fő
	+ Ülőhely: 26
	+ Állóhely: 60
* Motorteljesítmény: 140-175 kW
* Legnagyobb sebesség: 65 km/óra
* Fenékváz útburkolattól mért távolsága: 180 mm
* Hajtott futómű magassága az útburkolattól: 123 mm
* Fordulókör külső átmérő: 22 600 mm
* Fordulókör belső átmérő: 11 000 mm

## Prototípus

A 21Tr prototípusát 1995-ben építették, ezután egy hosszú tesztüzem idejére Chomutovba és České Budějovice-be küldték 1996 és 1997 közt. Ezután 2000-ben egy törésteszt során megsemmisült.

A 21TrACG prototípusa 1997-ben készült el, 1997-1998-ban Jachymov és Chomutov városában tesztelték, ezután sokáig a gyártónál pihent, míg végül Szegedre került, mert megvásárolta a Szegedi Közlekedési Társaság. T-810 pályaszámon 2019-ig volt forgalomban.

A 21Tr ACI prototípusát 1999-ben építették, majd 2000-ben Pilsenben tesztelték (479 pályaszámon), ezután Hradec Kralovébe került.

## Üzemeltetők

1995 és 2004 között 135 különböző verziójú 21Tr készült el, és egy váz (melyből az Electrobus készült).

A táblázat csak a gyártótól újonnan vásárolt trolikat tartalmazza, a különböző városok jelenlegi troliparkja ettől eltérhet.

## Magyarországi használata

Magyarországon csak a Szegedi Közlekedési Társaság üzemeltet Škoda trolikat, ebből kifolyólag 21Tr is csak Szegeden közlekedik. Ezek közül csak a T-800-as pályaszámú lett újan vásárolva, a többit különböző cseh városokból szerezték be, használtan.
A beszerzés helyét és a régi pályaszámot a következő táblázat foglalja össze:

 Fájl:T-800.jpg

Érdekesség, hogy a szegedi trolitelepen 4-5 darab Škoda 21Ab típusú autóbusz is áll, jobb sorsra várva. Ezek külsőre teljesen megegyeznek a 21Tr-rel (természetesen nincs a tetejükön áramszedő). Céljuk egyelőre ismeretlen, elképzelhető, hogy az SzKT trolibusszá akarja alakítani őket.

## Jegyzetek

1. ↑ https://transphoto.org/vehicle/150523/
2. ↑ https://szkt.hu/jarmuveink#trolibuszok
3. ↑ https://transphoto.org/vehicle/529365/
4. ↑ https://www.delmagyar.hu/uton-kozekedesi-informaciok/2018/03/tomegszerencsetlenseg-a-csongradi-sugaruton-12-en-megserultek-amikor-egy-citroen-hajtott-ki-egy-troli-ele-fotok

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
* **[[Fájl:**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap|25x25px|Csehország]] **[[Portál:Csehország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Csehország]]** [[Portál:Csehország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]